(4) се определят списъците на трети държави и региони от тях, от които е разрешено въвеждането в Съюза на определени животни и стоки, предназначени за консумация от човека, в съответствие с Регламент (ЕС) 2017/625, а с Решение 2011/163/ЕС на Комисията (5) се одобряват плановете за мониторинг на остатъците, представени от някои трети държави по отношение на конкретни животни и животински продукти, изброени в приложението към посоченото решение.
 (4)
 С Решение за изпълнение (ЕС) 2021/653 на Комисията (6) беше изменено Решение 2011/163/ЕС и бяха одобрени плановете за мониторинг на остатъците на някои трети държави, които отговарят на изискването, установено в член 4, буква е) от Делегиран регламент (ЕС) 2019/625. Някои от тези трети държави вече бяха представили подходящи доказателства и гаранции, че съответните животни и стоки отговарят на изискванията, установени в член 4, букви а)—д) от Делегиран регламент (ЕС) 2019/625. Тези държави следва да бъдат съответно включени в списъците, установени в Регламент за изпълнение (ЕС) 2021/405.
 (5)
 С Решение за изпълнение (ЕС) 2021/653 беше премахнато или ограничено одобрението на плановете за мониторинг на остатъците на някои трети държави, които понастоящем са включени в списъците, установени в Регламент за изпълнение (ЕС) 2021/405. Списъците, установени в Регламент за изпълнение (ЕС) 2021/405, следва да бъдат съответно изменени, така че да се премахне или ограничи разрешението за тези държави.
 (6)
 С Решение за изпълнение (ЕС) 2021/653 беше одобрен планът на Намибия за мониторинг на остатъците за дивеч. Тъй като Намибия предостави достатъчно доказателства и гаранции, че отговаря на изискванията на законодателството на Съюза за въвеждането в Съюза на пратки с прясно месо, с изключение на карантия и мляно месо, както и месни заготовки от диви нечифтокопитни животни, тази държава следва да бъде добавена в списъка на трети държави, от които е разрешено въвеждането в Съюза на месо от диви нечифтокопитни животни, установен в приложение II към Регламент за изпълнение (ЕС) 2021/405, със забележката „само дивеч“.
 (7)
 С Решение за изпълнение (ЕС) 2021/653 беше одобрен планът на Нигерия за мониторинг на остатъците за аквакултури със забележката „с изключение на пелагични риби“. Тъй като Нигерия предостави достатъчно доказателства и гаранции, че отговаря на изискванията на законодателството на Съюза за въвеждането в Съюза на пратки с рибни продукти от аквакултури, вписването на Нигерия в списъка, установен в приложение IX към Регламент за изпълнение (ЕС) 2021/405, следва да бъде изменено, за да се разреши на държавата да въвежда в Съюза пратки с рибни продукти от аквакултури, с изключение на пелагични риби.
 (8)
 С Решение за изпълнение (ЕС) 2021/653 беше одобрен планът на Оман за мониторинг на остатъците за аквакултури със забележката „с изключение на ракообразни“. Тъй като Оман предостави достатъчно доказателства и гаранции, че отговаря на изискванията на законодателството на Съюза за въвеждането в Съюза на пратки с рибни продукти от аквакултури, вписването на Оман в списъка, установен в приложение IX към Регламент за изпълнение (ЕС) 2021/405, следва да бъде изменено, за да се разреши на държавата да въвежда в Съюза пратки с рибни продукти от аквакултури, с изключение на ракообразни.
 (9)
 С Решение за изпълнение (ЕС) 2021/653 към